
                        GRAD ZAGREB
GRADSKA ČETVRT TREŠNJEVKA - SJEVER
                     Vijeće Mjesnog odbora 
                            „Nikola Tesla“

KLASA: 024-08/23-003/668
URBROJ: 251-13-11-16/002-23-2
Zagreb, 3. travnja 2023.
			
Z A P I S N I K

s 24. sjednice Vijeća Mjesnog odbora „Nikola Tesla“, održane 3. travnja 2023. u 17.30 sati, u prostorijama Mjesnog odbora „Nikola Tesla“, Ozaljska ulica 16.

Nazočni članovi Vijeća: Margareta Čotić, Luka Kamenečki, Vanja Spirin, Hrvoje Vraneš i Ivan Žanić
Nenazočni članovi Vijeća: Dario Dedić i Ivana Zovko

Predsjednica Vijeća Mjesnog odbora „Nikola Tesla“ Margareta Čotić, otvara sjednicu i pozdravlja sve nazočne. Utvrđuje da je na sjednici nazočno 5 od ukupno 7 članova Vijeća Mjesnog odbora, te konstatira da su ispunjeni svi uvjeti za raspravljanje i odlučivanje.

Predsjednica daje na glasanje zapisnik s 23. sjednice koji je prihvaćen JEDNOGLASNO.

Predsjednica predlaže sljedeći:
DNEVNI RED

1. Program utroška sredstva s pozicije „ostali nespomenuti rashodi poslovanja“
2. Prijedlog zaključka za povremeno korištenje prostora
3. Prijedlog zaključka za komisijski očevid – prometna problematika kod „MoFit-a“
4. Aktualna problematika na području Mjesnog odbor „Nikola Tesla“
5. Pitanja, prijedlozi i obavijesti

koji je prihvaćen JEDNOGLASNO.

Ad 1.	Program utroška sredstva s pozicije „ostali nespomenuti rashodi poslovanja“
Predsjednica usmeno informira nazočne o predmetu rasprave i odlučivanja. U raspravi sudjeluju svi članovi Vijeća. Predsjednica zaključuje raspravu.
Vijeće Mjesnog odbora „Nikola Tesla“ JEDNOGLASNO donosi

PROGRAM UTROŠKA SREDSTAVA
S POZICIJE „OSTALI NESPOMENUTI RASHODI POSLOVANJA“

1. Vijeće Mjesnog odbora „Nikola Tesla“ iz razdjela 0502 Proračuna Grada Zagreba na poziciji 285/3299 za 2023. godinu ima 1.250 EUR.

1. Vijeće Mjesnog odbora „Nikola Tesla“ predlaže utrošak sredstava iz točke 1. ovog Programa za:
            nabavljanje uredskog materijala
· Samoljepiva traka (selotejp) 15x33 mm                                                               20 komada
· Samoljepivi blokići post – it                                                                                20 komada   
· Post – it označivači                                                                                                20 setova
· Fascikl a4                                                                                                             10 komada
· Fascikl uložni PP sjajni                                                                                              5 setova
· Prospekt mapa                                                                                                        5 komada
· Hvataljka/kvačica za papir                                                                                   10 komada
· Pribadače metalne s PVC glavom                                                                          10 setova
· Permanentni paletmarker                                                                                      10 komada
· Fluorescentni marker                                                                                              30 setova
· Kemijska olovka                                                                                                  30 komada
· Tehnička olovka                                                                                                   10 komada
· Mine za tehničke olovke                                                                                       30 setova
· Gumica za brisanje                                                                                              20 komada
· Fotokopirni papir A4                                                                                             10 omota
· Korektor traka                                                                                                      20 komada
· Ljepilo za papir u sticku                                                                                       20 komada   
· Rokovnik                                                                                                             10 komada

2. Ovaj će Program biti dostavljen Gradskom uredu za mjesnu samoupravu, civilnu zaštitu i sigurnost.

Ad 2.	Prijedlog zaključka za povremeno korištenje prostora
Predsjednica usmeno informira nazočne o predmetu rasprave i odlučivanja. U raspravi sudjeluju svi članovi Vijeća. Predsjednica zaključuje raspravu.
Vijeće Mjesnog odbora „Nikola Tesla“ JEDNOGLASNO donosi

Z A K L J U Č A K

1. Stranci HOĆEMO PRAVEDNO, iz Zagreba, Sveti Duh 123, koju zastupa Dragica Trumbetaš, odobrava se povremeno korištenje prostora u objektu Mjesne samouprave „Nikola Tesla“, Zagreb, Ozaljska 16, dvorana, u terminu svaki petak u mjesecu od 19.00 do 21.00 i teče od 1. svibnja 2023. do 30. studenoga 2023.

2. Prostor iz točke 1. ovog Zaključka, HOĆEMO PRAVEDNO  koristit će bez naknade.

3. HOĆEMO PRAVEDNO se obvezuje postupati s pažnjom dobrog gospodara u korištenju prostora.

4. O povremenom korištenju prostora iz točke 1.ovog Zaključka, Gradski ured za mjesnu samoupravu, civilnu zaštitu i sigurnost izdati će Odobrenje o korištenju, a u skladu s ovim Zaključkom.

Ad 3.	Prijedlog zaključka za komisijski očevid – prometna problematika kod „MoFit-a“
Predsjednica usmeno informira nazočne o predmetu rasprave i odlučivanja. U raspravi sudjeluju svi članovi Vijeća. Predsjednica zaključuje raspravu.
Vijeće Mjesnog odbora „Nikola Tesla“ JEDNOGLASNO donosi

Z A K LJ U Č A K

Vijeće Mjesnog odbora „Nikola Tesla“ traži komisijski očevid za prometnu problematiku kod       „MoFit-a“.
OBRAZLOŽENJE

Kod „MoFit-a“ (Zorkovačka ulica 6 – Selska cesta 81), posebice u jutarnjim satima, svakodnevno dolazi do zastoja i nepropisnog kretanja vozila. To je glavni put učenika u osnovnu školu Augusta Šenoe, djece u dječji vrtić Bajka, korisnika „MoFit-a“, stanara  stambene zgrade u Zorkovačkoj ulici, te put zaposlenika „Ericssona“. 
Najveći problem je što vozači, iznervirani prometnom gužvom, kreću u nedozvoljenom smjeru, prekoračuju dopuštene brzine i sve to dok su djeca na cesti ili prelaze cestu između ostalih parkiranih vozila (radi se o djeci osnovnoškolcima, koji se ne vide između automobila).
Na ulazu u Zorkovačku ulicu postoji prometni znak zabrane prometovanja osim stanara zgrade, ali se isti ne poštuje. 
Vijeće Mjesnog odbora „Nikola Tesla“ moli komisijski očevid kako bi se problematična točka propisno označila, i/ili postavile horizontalne i vertikalne oznake, i/ili zabranilo kretanje vozilima, i/ili postavile uzdignute crvene plohe i/ili postavio put za pješake, a sve u svrhu zaštite pješaka koji se kreću po navedenoj lokaciji.

Ad 4.	Aktualna problematika na području Mjesnog odbora „Nikola Tesla“
Predsjednica informira nazočne o primljenim mailovima i ostvarenom u zadnjih mjesec dana:
· Grad Zagreb - Projekt „Razvoj turističke ponude u gradskim četvrtima“ - poziv na radionicu - utorak 14.3.2023. u 17:00h
· Sudjelovanje "Mapiranja Trešnjevke" u međunarodnoj akciji Park(ing) Day
· Potpuno asfaltiranje ulice
· Bacači sjenki: Poseban proljetni FILMSKI LABIRINT – ciklus besplatnih zabavno-filmskih edukacija
· Zamolba za ispunjavanje ankete
· Centar Miko Tripalo - izvješće o projektu
· Saziv 8. koordinacije predsjednika Vijeća Gradske četvrti i predsjednika Vijeća Mjesnih odbora 
· Poziv na 3. stručni skup-Centar Sunce-poplave
· (ne)sigurnost građana u prometu
· Centri zajednice - Trešnjevka sjever - poziv na sastanak
· Očitovanje
· Ozelenjivanje Parka Prve hrvatske štedionice (Trešnjevka)
· Pisma djece OŠ Augusta Šenoe
· Centri zajednice - solidarna mapa - follow up prvog sastanka
· Ppirna konfekcija za higijensku opremu - troškovnik
· Akcija čišćenja povodom Dana planeta Zemlje
· Pisma za gradonačelnika
· Obnova ulice

Ad 5. 	Pitanja, prijedlozi i obavijesti
Raspravljalo se o suradnji lokalne zajednice i Mjesnog odbora i približavanju funkcije odbora građanima. Suradnja se održala u ponedjeljak, 13.3.2023. s učenicima osnovne škole Augusta Šenoe koje je dovela učiteljica Petrunjela Krajačić gdje su članovi Vijeća predstavili funkcioniranje Mjesnog odbora, te održali radionicu s učenicima.
Također se raspravljalo o problemu suhih grana u dvorištu dječjeg vrtića Bajka o čemu je član Vijeća Ivan Žanić obavijestio ravnateljicu Lujić, no nažalost nije primio nikakav odgovor. Dogovoreno je da ćemo se o ovome problemu i rješenju istog raspitati u gradskom uredu za mjesnu samoupravu, civilnu zaštitu i sigurnost.
Postavilo se i pitanje 3 jarbola u dvorištu Mjesnog odbora koji su trebali biti postavljeni još za vrijeme prošlog saziva, također je dogovoreno da ćemo se o rješenju problema raspitati u gradskom uredu za mjesnu samoupravu, civilnu zaštitu i sigurnost.

Sjednica je završila u 18:10 sati.
                                                                                                         
                                                                                                                                                                                                                               
                                                                                                                         Predsjednica
                                                                                                                 Vijeća Mjesnog odbora
                                                                                                                        „Nikola Tesla“

